
Serviciul Impozite și Taxe Locale-

Compartimentul urmărire contracte

Nr.  6171 din 17.06.2022
RAPORT DE SPECIALITATE

la proiectul de hotărâre privind aprobarea vânzării locuinţei de tip A.N.L. pentru tineri din Marghita, str. Pandurilor, nr. 38, bl. 5, et. 3, ap. 15, apartament cu 2 camere, cu suprafaţa construită de 75,70 mp și a terenului aferent acesteia în suprafață de 26,20 mp către chiriașul Arva Livia
Având în vedere art. 10 din  Legea nr. 152/1998, republicată cu modificările și completările ulterioare, privind înfiinţarea Agenţiei Naţionale pentru Locuinţe;  art. (19^2) din H.G. nr. 962/2001 privind aprobarea Normelor metodologice pentru punerea în aplicare a prevederilor Legii nr.152/1998 privind infiintarea Agenției Naționale pentru locuințe, republicată cu modificările și completările ulterioare; Legea nr. 85/1992, republicată cu modificările și completările ulterioare, privind vânzarea de locuințe și spații cu altă destinație construite din fondurile statului și din fondurile unităților economice sau bugetare de stat; Legea nr. 85/1992, republicată, cu modificările și completările ulterioare, privind vânzarea de locuințe și spații cu altă destinație construite din fondurile statului și din fondurile unităților economice sau bugetare de stat; Ordonanța de urgență a Guvernului nr. 99/2006, cu modificările și completările ulterioare, privind instituțiile de credit și adecvarea capitalului; Legea nr. 227/2007, privind aprobarea Ordonanței de urgență a Guvernului nr. 99/2006 privind institutiile de credit și adecvarea capitalului; Ordonanța de urgență a Guvernului nr. 81/2003 privind reevaluarea și amortizarea activelor fixe aflate în patrimoniul instituțiilor publice, aprobată prin Legea nr. 493/2003, cu modificările și completările ulterioare; Ordinul Ministerului Economiei și Finanțelor nr. 3.471/2008, cu modificările și completările ulterioare, pentru aprobarea Normelor metodologice privind reevaluarea și amortizarea activelor fixe corporale aflate în patrimoniul instituțiilor publice; Legea cadastrului şi a publicităţii imobiliare nr. 7/1996, republicată, cu modificările și completările ulterioare; Legea nr. 287/2009 privind Codul civil republicată, cu modificările și completările ulterioare; Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare ; Legea nr. 351/2001 privind aprobarea Planului de amenajare a teritoriului naţional - Secţiunea a IV-a Reţeaua de localităţi, cu modificările și completările ulterioare; Legea nr. 585/2003 pentru declararea ca municipiu a orașului Marghita, județul Bihor, Regulamentul de vânzare a locuințelor pentru tineri destinate închirierii, construite și date în exploatare prin programele derulate de agenția națională pentru locuințe (A.N.L.), aprobat prin H.C.L. nr. 230 din 23.11.2021.

Ținând cont de:

·  cererea înregistrată cu nr. 1/5259 din 03.12.2021 a d-nei Arva Livia prin care aceasta solicită cumpărarea locuinţei ANL de la adresa Marghita, str. Pandurilor, nr. 38, bl. 5, et. 3, ap. 15 cu plata în rate a prețului de vânzare-cumpărare pe o perioadă de 25 ani, locuinţă deţinută de Arva Livia în baza contractului de închiriere nr. 1/4038 din 21.09.2021; 

· prețul este stabilit în Procesul verbal nr. 4983 din 17.05.2022 de Comisia socială de analiză și soluționare a solicitărilor în vederea vânzării locuințelor construite în baza Legii 152/1998, privind înființarea Agenției Naționale pentru Locuințe;

· adresa nr. 1/2905 din 31.05.2022 prin care Arva Livia este de acord cu preţul locuinţei stabilit în Procesul verbal nr. 4983 din 17.05.2022;

· Procesul verbal cu nr. 6030 din 15.06.2022 , Anexa nr. 3,  prin care Comisia socială de analiză și soluționare a solicitărilor în vederea vânzării locuințelor construite în baza Legii 152/1998 privind înființarea Agenției Naționale pentru Locuințe,  în urma analizei dosarului d-nei Arva Livia a constatat că aceasta îndeplineşte toate criteriile pentru a putea cumpăra unitatea locativă mai sus menţionată în rate lunare pe o perioadă de 25 ani,  conform Legii nr. 152/1998, republicată cu modificările și completările ulterioare, privind înfiinţarea Agenţiei Naţionale pentru Locuinţe și care stabilește prețul final al locuinței. 

S-a stabilit preţul final de vânzare-cumpărare al locuinţei din Marghita, str. Pandurilor, nr. 38, bl. 5, et. 3, ap. 15 la suma de  82.992,66 lei, la care se adaugă 922,14 lei ce reprezintă comisionul de 1% şi preţul de vânzare al terenului aferent locuinţei în valoare de 7.021,60 lei.

La data încheierii contractului de vânzare- cumparare, solicitantul va plăti un avans de minim 15%  din valoarea de vânzare ponderată a locuinței, respectiv minim 12.448,90 lei, 1% din valoarea de vânzare a locuinței actualizată cu rata inflației reprezentând comisionul vânzător, precum şi 100% din preţul de vânzare al terenului, restul va fi eşalonat în rate lunare egale. Ratele vor fi plătite lunar, eşalonat pe o perioadă de 25 ani. Pentru neachitarea la termenul scadent a obligaţiilor de plată, datorează majorări de întarziere 2% din cuantumul obligaţiilor neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate inclusiv. În cazul neachitării a trei rate consecutive, contractul de vânzare-cumpărare se consideră încetat de drept, fără nicio altă formalitate, titularul contractului fiind considerat de drept în întârziere şi având obligaţia de a preda locuinţa la data notificată.  Ratele lunare cuprind o dobândă care acoperă dobânda de referinţă a BNR la care se adaugă 2 puncte procentuale. Dobândă calculată este de 5,75% fiind aplicată la valoarea rămasă de achitat. 

Suma datorată se va plăti în numerar la casieria Primăriei Municipiului Marghita sau prin virament bancar. În cazul plății prin virament bancar contractul se va încheia după confirmarea achitării integrale a sumelor stabilite.

Locuinţa ce se supune vânzării nu poate face obiectul unor acte de dispoziţie între vii pe o perioadă de 5 ani de la data plății integrale a prețului contractului. Această interdicţie se va consemna la înscrierea dreptului de proprietate în cartea funciară în condiţiile legii.

Odată cu dreptul de proprietate asupra locuinței se obține și dreptul de proprietate asupra cotelor-părţi de construcţii şi instalaţii, asupra dotărilor care, prin natura lor, nu se pot folosi decât în comun.

În baza art. 129, alin. (2), lit. c) şi alin. (6), lit. a), art. 139, lit. g) din O.U.G. nr. 57/2019 privind Codul administrativ, propun aprobarea de către Consiliul Local al Municipiului Marghita a vânzării locuinţei de tip A.N.L. pentru tineri din Marghita, str. Pandurilor, nr. 38, bl. 5, et. 3, ap. 15, apartament cu 2 camere, cu suprafaţa construită de 75,70 mp și a terenului aferent acesteia în suprafață de 26,20 mp către chiriașul Arva Livia cu plata în rate pe o perioadă de 25 de ani a prețului de vânzare-cumpărare.

